text: [{"text_idx": "#000001", "text": "Ta\u00f0 var upp undir jo\u0301l i\u0301 1994. Vit bu\u0301\u00f0u a\u0301 oynni Balabac i\u0301 u\u0301tsynningshorninum av Filipsoyggjum. Av ti\u0301 at vit bu\u0301\u00f0u so fjarskoti\u00f0, ma\u0301ttu vit fer\u00f0astvi\u00f0 li\u0301tlum Cesna flogfari fyri at sleppa til og av oynni. Felagsskapurin, sum vit virka\u00f0u saman vi\u00f0, hev\u00f0i vanliga flogfar og flogskipara a\u0301 oynni Palawan, beint nor\u00f0an fyri Balabac. Hesi jo\u0301lini var to\u0301 eingin flogskipari a\u0301 Palawan, og ti\u0301 kom ein flogskipari av oynni Luzon, heilt har nor\u00f0uri, til okkara eina fer\u00f0 um ma\u0301na\u00f0in."}, {"text_idx": "#000003", "text": "Tann dagin, Heidi skuldi koma, var vindurin a\u0301 markinum. Flogskiparin royndi at lenda, men nei, har bar ikki til. Hann fleyg runt eina l\u00f8tu ogroyndi so aftur, men sama s\u00f8ga. Hann royndi nakrar fer\u00f0ir, men so noyddist hann at venda og flu\u0301gva nor\u00f0ur aftur til Palawan. Morgunin eftir royndi hann aftur, men sama s\u00f8ga, hann fekk ikki lent og ma\u0301tti nor\u00f0ur aftur til Palawan."}, {"text_idx": "#000007", "text": "Eg gloymi onganti\u0301\u00f0 kensluna, ta\u0301 i\u00f0 flogfari\u00f0 kom, og vit h\u00f8vdu fingi\u00f0 Heidi heim til jo\u0301la i\u0301 \u00f8llum go\u0301\u00f0um."}, {"text_idx": "#000008", "text": "Eg minnist v\u00e6l handa langa flogtu\u0301rin heim. Hann kendist sum longsti tu\u0301rurin i\u0301 li\u0301vinum. Ta\u00f0 var i\u0301sakalt i\u0301 flogfarinum, og undir okkum vo\u0301ru myrk illve\u00f0ursky\u0301ggj. Einastu ste\u00f0girnir vo\u0301ru, ta\u0301 i\u00f0 li\u0301tla Cesna flogfari\u00f0 ma\u0301tti seta seg fyri at fa\u0301a meira brennievni. Ta\u0301 i\u00f0 tu\u0301 hevur veri\u00f0 burtur heimani\u0301fra\u0301 i\u0301 fleiri ma\u0301na\u00f0ir, og komforturin a\u0301 heimfer\u00f0ini er alt anna\u00f0 enn go\u0301\u00f0ur, so gle\u00f0ir tu\u0301 teg bara enn meira at koma heim."}, {"text_idx": "#000009", "text": "Men, hvat nu\u0301 um? ... Hvat nu\u0301 um vit ikki fa\u0301a lent? Ella flogli\u0301kindini eru ov va\u0301nalig til li\u0301tla flogfari\u00f0? Hvat nu\u0301 um eg ikki sleppi heim og ma\u0301 halda fri\u0301dagarnar u\u0301ti i\u0301 by\u0301num saman vi\u00f0 fo\u0301lki, sum eg no\u0301g illa kenni?"}, {"text_idx": "#000010", "text": "Hesir \u201eHvat nu\u0301 um?\u201c spurningarnir hava lyndi til at sp\u00f8kja enn, og dagliga ma\u0301 eg li\u0301ta mi\u0301num himmalska Pa\u0301pa hesar stu\u0301ranirnar upp i\u0301 hendur. Hvat nu\u0301 um ta\u00f0, sum eg tra\u0301i eftir innast inni, onganti\u0301\u00f0 fer at henda, og um ta\u00f0, sum eg stu\u0301ri mest fyri, ver\u00f0ur veruleiki?"}, {"text_idx": "#000011", "text": "Sannleikin er, at vit hava onganti\u0301\u00f0 fingi\u00f0 lova\u00f0, at g\u00f8tan bara skal vera sl\u00f8tt. Men vit hava fingi\u00f0 eitt no\u0301gv st\u00f8rri lyfti, og ta\u00f0 er, at um so okkara stu\u0301ranir ver\u00f0a veruleiki, so fer Gud alti\u0301\u00f0 at vera hja\u0301 okkum mitt i\u0301 o\u0301dnarve\u00f0rinum. Hetta er ta\u00f0, vit fa\u0301a lova\u00f0 i\u0301 Sa\u0301lmi 139, myndin i\u0301 Sa\u0301lminum, sum alti\u0301\u00f0 f\u00e6r meg at hugsa um mi\u0301tt barnaheim a\u0301 li\u0301tlu oynni, sunnarlaga a\u0301 Filipsoyggjum."}, {"text_idx": "#000012", "text": "\u201eHvar skal eg fara undan Anda Ti\u0301num, og hvar skal eg fly\u0301ggja undan a\u0301sjo\u0301n Ti\u0301ni!"}, {"text_idx": "#000013", "text": "Fari eg upp til Himmals, so ert Tu\u0301 har, og rei\u00f0i eg m\u00e6r legu i\u0301 dey\u00f0ari\u0301kinum \u2013 ja, so ert Tu\u0301 har;"}, {"text_idx": "#000014", "text": "taki eg veingir morgunro\u00f0ans, og festi eg bu\u0301gv vi\u00f0 ytsta mark havsins,"}, {"text_idx": "#000015", "text": "so lei\u00f0ir hond Ti\u0301n meg har vi\u00f0, h\u00f8gra hond Ti\u0301n heldur m\u00e6r f\u00f8stum."}, {"text_idx": "#000017", "text": "so er heldur ikki myrkri\u00f0 T\u00e6r myrkt, og na\u0301ttin er bj\u00f8rt sum dagurin, myrkri\u00f0 er sum ljo\u0301si\u00f0.\u201c"}, {"text_idx": "#000020", "text": "Ny\u0301ggjastu u\u0301r Lurta og hygg"}]